Рабочы пасёлак рыхтуецца да спартыўнага дэбюту. Двухпавярховыя шматкватэрныя жылыя дамы абстаўлены рыштаваннямі. Капітальны рамонт пачаўся ў аддзяленні паштовай сувязі, што размешчана ў аднапавярховым драўляным доме насупраць сельвыканкама. З кіраўніком мясцовай улады Віктарам Рамашкам зазірнулі ў будынак, у якім засталіся некранутымі толькі сцены. Перагародкі знесены, мяняцца будзе падлога, столь. Ад Віктара Віктаравіча пачуў, што мо танней было б новы будынак узвесці. У цесным пакойчыку не спыняе работу начальнік аддзялення Аксана Пінчук. Паштальёны Ала Джулай і Галіна Барсукова абслугоўваюць жыхароў Татаркі.